Sara Francis

Sara Cecilia Francis (s. 22. marraskuuta 2000) on suomalainen pikajuoksija. Francis edustaa HIFK:ta ja häntä valmentaa Mervi Brandenburg. Aiemmin häntä ovat valmentaneet Petteri Jouste ja Tapani Turunen. Vuoteen 2020 asti hän edusti Kiuruveden Urheilijoita ja vuosina 2021–2022 Jyväskylän Kenttäurheilijoita.

Francis voitti Kalevan kisoissa pronssia vuonna 2018 Jyväskylässä 200 metrillä ennätyksellään 24,06 s. Sisäratojen SM-kilpailuissa Francis on saanut vuonna 2018 60 metrillä hopeaa ja 200 metrillä pronssia molemmat ennätysajallaan. Viestissä hän voitti kultaa 2021. Viestijuoksun SM-kilpailuissa hän saavutti 4 × 100 metrin viestissä kultaa 2022.

Francis osallistui vuoden 2016 alle 18-vuotiaiden Euroopan-mestaruuskilpailuihin 100 metrillä jääden alkueriin. Seuraavan vuoden alle 20-vuotiaiden Euroopan-mestaruuskilpailuissa hän pääsi 100 metrillä välieriin ja jäi 4 × 100 metrin viestijuoksussa alkueriin. Vuoden 2018 alle 20-vuotiaiden maailmanmestaruuskilpailuissa Francis juoksi 100 metrillä välieriin, mutta jäi 200 metrillä alkueriin.

Suomi–Ruotsi-maaottelussa Francis on juossut vuosina 2017, 2018 ja 2020.

Henkilökohtaiset ennätykset

Ulkoradat

Sisäradat 

Lähde

Lähteet 

Suomalaiset pikajuoksijat
Vuonna 2000 syntyneet
Elävät henkilöt